દરમિયાન બેંગલુરુના રિસોર્ટમાં રોકાયેલા ધારાસભ્યો પૈકી જે બે ધારાસભ્ય બીમાર પડયા હતા તે બંને સ્વસ્થ થઇ ગયા હોવાનું જણાવતાં સૂત્રો કહે છે કે બે દિવસ પહેલાં કર્ણાટકના કોંગ્રેસના પ્રદેશ પ્રમુખે ધારાસભ્યોની સૌજન્ય મુલાકાત લીધી હતી. આજે કર્ણાટકના મુખ્યપ્રધાન સિદ્ધારામૈયા ધારાસભ્યોની શુભેચ્છા મુલાકાત લેશે.આ દરમિયાન રક્ષાબંધનની સવારે ધારાસભ્યો અમદાવાદ આવી રહ્યા છે, પરંતુ આ ધારાસભ્યોને અમદાવાદ લવાયા બાદ આણંદ નજીકના એક ફાર્મ હાઉસમાં રખાશે. તા.૮ ઓગસ્ટે યોજાનારી રાજ્યસભાની ચૂંટણી સુધી આ ધારાસભ્યો આણંદ નજીકના આ ફાર્મ હાઉસમાં જ રહેશે. પોતાના પરિવારજનો સાથે રક્ષાબંધનના તહેવારની ઉજવણી પણ ધારાસભ્યો ફાર્મ હાઉસમાં જ કરશે તેમ કોંગ્રેસનાં સૂત્રો વધુમાં જણાવે છે.